Doložka vybraných vplyvov

	1. Základné údaje

	Názov materiálu

	Návrh vyhlášky, ktorou sa mení a dopĺňa vyhláška č. 298/2022 Z. z. ktorou sa ustanovujú podrobnosti výpočtu príslušného násobku hrubého domáceho produktu pre stanovenie prahovej hodnoty posudzovaného lieku

	Predkladateľ (a spolupredkladateľ)

	Ministerstvo zdravotníctva Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
Bezpredmetné z hľadiska prijatia novej transpozície.

	Termín začiatku a ukončenia PPK
	15. 09. 2026 

	Predpokladaný termín predloženia na pripomienkové konanie
	september 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).
Návrh vyhlášky reaguje na analýzu Útvaru hodnoty za peniaze, ktorá poukázala na relatívne vysoké prahové hodnoty v porovnaní s inými európskymi krajinami. Súčasné nastavenie zároveň ustanovuje automatický každoročný prepočet prahových hodnôt na základe vývoja hrubého domáceho produktu (HDP) na obyvateľa. V dôsledku rastu HDP na obyvateľa tak dochádza k pravidelnému zvyšovaniu prahových hodnôt bez ohľadu na zmeny v ostatných faktoroch ovplyvňujúcich výdavky na lieky z verejného zdravotného poistenia.

Od roku 2022 sa HDP na obyvateľa zvýšilo takmer o 7 000 eur, čo predstavuje nárast približne o 39 %. Automatická väzba prahových hodnôt na každoročný vývoj HDP na obyvateľa tým znižuje predikovateľnosť vývoja prahových hodnôt a s nimi súvisiacich výdavkov z verejného zdravotného poistenia v nasledujúcich rokoch.

Cieľom návrhu je preto upraviť nastavenie prahových hodnôt a zaviesť fixáciu bázy HDP na obdobie troch rokov z dôvodu zvýšenia predikovateľnosti rozpočtu. 

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Kľúčovým cieľom návrhu vyhlášky je zvýšenie predikovateľnosti výdavkov z verejného zdravotného poistenia na lieky a vytvorenie stabilnejšieho prostredia pre plánovanie a prijímanie rozhodnutí o kategorizácii nových liekov. Fixáciou hodnoty bázy HDP na obdobie troch rokov bude možné v spojení s odhadom výdavkov na lieky lepšie predvídať, ktoré lieky môžu v danom období vstupovať do systému úhrad a aký môže byť ich vplyv na výdavky z verejného zdravotného poistenia v prvých troch rozhodných obdobiach.

Znížením koeficientov násobkov bázy HDP sa zároveň reaguje na závery analýzy Útvaru hodnoty za peniaze týkajúce sa výšky prahových hodnôt. Úpravou počtu úrovní prahových hodnôt pre štandardné lieky a pre lieky podľa § 7 ods. 3 zákona č. 363/2011 Z. z. sa má dosiahnuť diferencovanejšie nastavenie ochoty platiť podľa veľkosti zdravotného prínosu. Vyššia prahová hodnota bude zodpovedať liekom s najvyšším zdravotným prínosom vyjadreným v QALY, zatiaľ čo pri liekoch s nižším zdravotným prínosom bude hranica ochoty platiť vyjadrená nižšou prahovou hodnotou.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

Vecne príslušné orgány štátnej správy, držitelia registrácie lieku, zdravotné poisťovne, pacienti.

	5. Alternatívne riešenia

	Pri zachovaní aktuálneho stavu by bolo potrebné značné navýšenie finančných prostriedkov na lieky. Aktuálny stav nastal rastom HDP a pri súčasnom trende rastu bez zafixovania, by viedol pri stanovenom rozpočte na každý rok vždy k nižšiemu počtu zaradených liekov do úhradového systému.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:




	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Účelnosť navrhovanej právnej úpravy sa preskúma v období 3 až 6 rokov od nadobudnutia jej účinnosti, a to na základe vyhodnotenia uplatňovania nových prahových hodnôt nákladovej efektívnosti v procese kategorizácie liekov.

Pri preskúmaní účelnosti sa zohľadnia najmä tieto ukazovatele:

· počet podaných žiadostí o zaradenie nových liekov do zoznamu kategorizovaných liekov a počet schválených a neschválených žiadostí,
· počet prípadov, v ktorých nebola splnená podmienka nákladovej efektívnosti,
· vývoj výšky úhrad zdravotných poisťovní a dohodnutých zliav pri nových liekoch,
· vývoj výdavkov verejného zdravotného poistenia na nové kategorizované lieky,
· vývoj dostupnosti liekov na ojedinelé ochorenia, inovatívnych liekov a liekov určených na pediatrickú indikáciu.

Zistené výsledky sa porovnajú s obdobím pred nadobudnutím účinnosti vyhlášky, pričom sa zohľadnia aj ďalšie faktory ovplyvňujúce proces kategorizácie a dostupnosť liekov. Na základe výsledkov preskúmania sa vyhodnotí, či právna úprava prispieva k predvídateľnosti výdavkov verejného zdravotného poistenia, udržateľnému využívaniu verejných zdrojov a zachovaniu primeraných podmienok dostupnosti liekov.


	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.

	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☒	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☐	Pozitívne
	☒	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Informácie v tejto časti slúžia na zhrnutie vplyvov alebo aj na vyjadrenie sa k marginálnym vplyvom a nie ako náhrada za vypracovanie príslušných analýz vybraných vplyvov.

V prípade, že je materiál posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších prepisov, uveďte internetový odkaz na tento proces.


K posúdeniu vplyvu na rozpočet verejnej správy. 
Návrh vyhlášky nemá priamy vplyv na rozpočet verejnej správy. Navrhovaná zmena nemení maximálnu sumu výdavkov určenú na lieky, zdravotnícke pomôcky a dietetické potraviny stanovenú v rámci rozpočtového rámca verejného zdravotného poistenia.

Zmena prahových hodnôt môže ovplyvniť počet liekov, ktoré sa budú môcť dostať do úhrady v limite určenom pre daný rok v rozpočte. Zmena vyhlášky neurčuje ani nemení celkovú výšku prostriedkov určených na úhradu liekov.

Vzhľadom na uvedené sa priame vplyvy návrhu vyhlášky na rozpočet verejnej správy nepredpokladajú a v tabuľke 1/A a 1/B sú vykázané ako nulové.                                                                                                                                                  

Overenie dopadu konkrétnych prípadov:
Na overenie praktického dopadu navrhovanej zmeny prahových hodnôt boli analyzované konkrétne dva prípady liekov a porovnané výsledky nákladovo efektívnej úhrady podľa súčasného a navrhovaného metodického nastavenia.

Príklad č. 1 (štandardný liek, pre ktorý sa uplatní navrhovaný § 2 vyhlášky)
Pri modelovom prípade bolo zistené, že pri uplatnení navrhovanej zmeny by nákladovo efektívna úhrada vychádzajúca z nového nastavenia bola o 19,61 % nižšia v porovnaní s nákladovo efektívnou úhradou stanovenou v hodnotení NIHO.

Príklad č. 2 (liek, pre ktorý sa uplatní navrhovaný § 3 vyhlášky)
Pri modelovom prípade bolo zistené, že pri uplatnení navrhovanej zmeny by nákladovo efektívna úhrada vychádzajúca z nového nastavenia bola o 2,56 % nižšia v porovnaní s nákladovo efektívnou úhradou stanovenou v hodnotení NIHO.

Uvedené príklady ilustrujú vplyv navrhovanej zmeny prahových hodnôt na výsledok farmakoekonomického hodnotenia, nepredstavujú však priamy vyčísliteľný vplyv na rozpočet verejnej správy. Skutočný rozpočtový vplyv závisí od počtu a charakteristík liekov, ktoré budú v budúcnosti predmetom kategorizácie, ako aj od výsledkov ich individuálneho posúdenia a následných rozhodnutí o úhrade z verejného zdravotného poistenia.

Návrh upravuje výšku prahových hodnôt a počet úrovní prahových hodnôt pre štandardné lieky a pre lieky určené na liečbu ojedinelých ochorení, inovatívnu liečbu a pediatrické indikácie. Zároveň ustanovuje fixáciu základnej hodnoty HDP na obdobie troch rokov, z ktorej sa následne výpočtom prostredníctvom príslušného násobku stanovuje výsledná prahová hodnota nákladovej efektívnosti.

Cieľom návrhu je zvýšiť predvídateľnosť pravidiel pre stanovenie prahových hodnôt, podporiť stabilitu systému úhrad liekov z verejného zdravotného poistenia a vytvoriť stabilnejšie podmienky pre plánovanie a rozhodovanie o kategorizácii nových liekov.

Návrh novely vyhlášky nemá vplyv na verejné financie.

K posúdeniu sociálnych vplyvov. 
Dostupnosť liekov a prístup k liekom a súvisiacim zdravotným službám predstavujú vzájomne súvisiace, avšak nie totožné pojmy. Dostupnosť liekov sa vzťahuje predovšetkým na ich prítomnosť na trhu a možnosť ich obstarania, a to bez ohľadu na spôsob financovania. Prístup k liekom a súvisiacim zdravotným službám vyjadruje širšiu možnosť pacienta reálne využiť liečbu, pričom zahŕňa aj podmienky úhrady z verejného zdravotného poistenia a dostupnosť zdravotných služieb potrebných na jej poskytnutie.

Uvedené pojmy preto nepovažujeme za synonymá. Ich súčasné použitie má vyjadrovať zámer zohľadniť nielen dostupnosť samotných liekov na trhu, ale aj podmienky ich reálneho využitia pacientmi. Nejde pritom o dve samostatné kategórie sociálnych vplyvov, ale o vzájomne súvisiace aspekty posúdenia možného sociálneho vplyvu navrhovanej právnej úpravy.


	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

PharmDr. Dominik Grega, PhD.
Referent Sekcie farmácie a liekovej politiky, MZ SR
dominik.grega@health.gov.sk 
+421 2 593 73 153


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

Ministerstvo za účelom posúdenia vhodnosti a primeranosti novely vyhlášky ako aj jej zamerania oslovilo zastrešujúce pacientske organizácie, AIFP, AmCham, SLK, SLS a zdravotné poisťovne.  

	13. Stanovisko Komisie na posudzovanie vybraných vplyvov z PPK č. ... /2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

K doložke vybraných vplyvov
Komisia odporúča v doložke vybraných vplyvov dopracovať časť 8. Preskúmanie účelnosti v súlade s Jednotnou metodikou na posudzovanie vybraných vplyvov.
Odôvodnenie: Komisia požaduje doplniť bod 8 doložky o konkrétne kritériá preskúmania účelnosti. Komisia odporúča sledovať najmä počet žiadostí o zaradenie nových liekov do zoznamu kategorizovaných liekov, počet schválených a neschválených žiadostí, počet prípadov nesplnenia nákladovej efektívnosti, výšku dohodnutých zliav alebo úhrad, vývoj výdavkov verejného zdravotného poistenia na nové lieky, dostupnosť liekov na ojedinelé ochorenia, inovatívnych liekov a liekov na pediatrickú indikáciu, ako aj porovnanie vývoja pred a po účinnosti vyhlášky. Súčasné znenie uvádza iba interval 3 až 6 rokov a všeobecné posúdenie dlhodobých dopadov a funkčnosti legislatívy. Bez merateľných kritérií nebude možné overiť, či návrh skutočne zvýšil predvídateľnosť výdavkov, podporil udržateľné využívanie verejných zdrojov a zároveň neprimerane nezhoršil dostupnosť nových liekov.
Zapracované.

K vplyvom na rozpočet verejnej správy
Komisia žiada doplniť doložku vybraných vplyvov v časti 10. poznámky o analýzu potenciálneho vplyvu zmien prahových hodnôt na VZP.
Odôvodnenie: Zmeny prahových hodnôt ovplyvnia jednotkové úhrady a celkové limity kategorizovaných liekov. Hoci Komisia súhlasí, že zmeny nevyvolajú rozpočtové vplyvy, je potrebné poznať ich potenciálny dopad. Komisia žiada do doložky vybraných vplyvov doplniť analýzu vplyvu zmien násobkov prahových hodnôt na VZP realizovanú na kategorizovaných liekoch minulého roka. Komisia žiada použiť HDP, ktoré zodpovedá príslušnému hodnotiacemu obdobiu. 
Komisia žiada doplniť doložku vybraných vplyvov v časti 10. poznámky o analýzu synergického vplyvu zmien prahových hodnôt a poklesu diskontnej sadzby na VZP
Odôvodnenie: Zmeny prahových hodnôt spolu s poklesom diskontnej sadzby vyplývajúce z návrhu vyhlášky o podrobnostiach farmako-ekonomického rozboru lieku výrazne ovplyvnia kategorizáciu nových liekov na Slovensku. Hoci Komisia súhlasí, že nevyvolajú priamy rozpočtový vplyv, ovplyvnia jednotkové úhrady z VZP za lieky, celkové výdavky na ne, a tým aj množstvo liekov, ktoré bude MZ SR schopné kategorizovať v rámci schváleného rozpočtu. Preto Komisia považuje za dôležité poznať, aký vplyv by zmeny prahových hodnôt (násobkov HDP) spolu s poklesom diskontnej sadzby vyvolali pri už uskutočnených rozhodnutiach napr. z minulého roka. Pre prahové hodnoty Komisia žiada použiť HDP, ktoré zodpovedá príslušnému hodnotiacemu obdobiu.
Neakceptované. 
Doložka vplyvov bola v čase prípravy konzultovaná s MF SR a MF SR nemalo v procese PPK pripomienky. 


K vplyvom na podnikateľské prostredie
Komisia žiada v doložke vybraných vplyvov označiť negatívny vplyv na podnikateľské prostredie a vypracovať Analýzu vplyvov na podnikateľské prostredie s popisom vplyvov a prípadnou kvantifikáciou vplyvov na podnikateľské prostredie.
Odôvodnenie: Zníženie koeficientov násobkov bázy HDP, fixácia bázy HDP a úprava úrovní prahových hodnôt môžu ovplyvniť splnenie podmienok nákladovej efektívnosti liekov, ich vstup do systému úhrad, výšku požadovaných cien a zliav, ako aj príjmy držiteľov registrácie liekov. Zníženie násobkov HDP a zmena jednotlivých úrovní prahových hodnôt môžu znížiť maximálnu hranicu nákladovej efektívnosti, pri ktorej môže byť liek zaradený do systému úhrad, obmedziť počet liekov, ktoré splnia podmienky nákladovej efektívnosti, viesť k potrebe znížiť požadovanú cenu lieku alebo poskytnúť vyššiu zľavu či uzatvoriť výhodnejšiu zmluvu v prospech zdravotnej poisťovne, znížiť očakávané príjmy držiteľov registrácie z predaja liekov hradených 
z verejného zdravotného poistenia, oddialiť alebo znemožniť vstup niektorých nových liekov do systému úhrad, ovplyvniť obchodné rozhodnutie držiteľa registrácie, či vôbec požiada o kategorizáciu lieku na Slovensku, ovplyvniť konkurencieschopnosť jednotlivých liekov a postavenie ich držiteľov na slovenskom trhu. Ide teda o zásah do podmienok podnikania a do možnosti dosahovať príjmy z predaja liekov na trhu financovanom z verejného zdravotného poistenia, hoci návrh nemusí vytvárať nové administratívne povinnosti. Dotknutými subjektmi sú držitelia registrácie lieku. 
V prípade potreby konzultácie pri vypracovaní Analýzy vplyvov na podnikateľské prostredie je možné využiť kontakt exante@mhsr.sk.
Čiastočne zapracované.

Odpoveď:
Navrhovaná úprava prahových hodnôt nákladovej efektívnosti predstavuje úpravu jedného z parametrov systému hodnotenia nákladovej efektívnosti liekov. Samotná zmena prahových hodnôt však nepredstavuje samostatný mechanizmus určujúci vstup lieku do systému úhrad ani výšku úhrady zdravotnej poisťovne.

Navrhované zmeny zároveň nemožno charakterizovať ako jednostranné zníženie prahových hodnôt. V závislosti od rozsahu zdravotného prínosu lieku a príslušného pásma dochádza v niektorých prípadoch k zníženiu a v iných prípadoch k zvýšeniu prahovej hodnoty v porovnaní s aktuálnym nastavením. Zmena preto sama osebe nepredstavuje  zhoršenie podmienok podnikania pre držiteľov registrácie liekov.

Prahová hodnota predstavuje jednu z podmienok, ktoré vstupujú do stanovenia nákladovo efektívnej úhrady. Výsledná nákladovo efektívna úhrada však závisí od komplexného posúdenia konkrétneho lieku, najmä od jeho klinických prínosov, nákladov, porovnania s relevantným komparátorom, časového horizontu hodnotenia a ďalších parametrov farmako-ekonomického modelu. Zároveň platí, že maximálna nákladovo efektívna úhrada nepredstavuje automaticky výšku skutočne dohodnutej úhrady zdravotnej poisťovne. Výsledná výška úhrady môže byť ovplyvnená ďalšími legislatívnymi podmienkami, rozpočtovými dopadmi a výsledkom rokovaní o podmienkach úhrady vrátane možnosti dohodnutia zľavy alebo iných podmienok úhrady.

Navrhovaná úprava prahových hodnôt preto nemôže byť izolovane použitá ako základ na určenie vplyvu na príjmy držiteľov registrácie, výšku požadovaných alebo dohodnutých cien a zliav, úspešnosť žiadostí o zaradenie lieku alebo rozhodovanie držiteľa registrácie o vstupe do úhradového systému Slovenskej republiky. Tieto výsledky sú determinované súborom vzájomne pôsobiacich faktorov, pričom časť z nich je mimo systému kategorizácie a systému verejného zdravotného poistenia.

Rovnako nie je možné na základe samotnej zmeny prahových hodnôt spoľahlivo určiť, či dôjde k zvýšeniu alebo zníženiu počtu liekov zaradených do systému úhrad, ani či dôjde k zmene ochoty držiteľov registrácie podávať žiadosti o kategorizáciu liekov v Slovenskej republike. Rozhodovanie držiteľov registrácie o uvedení lieku na trh a jeho obchodnom využití zohľadňuje okrem podmienok úhrady z verejného zdravotného poistenia aj ďalšie faktory súvisiace s daným trhom, liekom a obchodnou stratégiou držiteľa registrácie.

Navrhované nastavenie prahových hodnôt zároveň vychádza z odborných diskusií so zainteresovanými subjektmi a bolo predmetom konzultácie so zástupcami z celého sektora. Navrhované prahové hodnoty sú podobné prahovým hodnotám z roku 2022. Po nastavení prahových hodnôt v roku 2022 došlo k zvýšenému počtu podaných žiadostí o kategorizáciu lieku. Súčasne sa pri nastavovaní prahových hodnôt v roku 2022 vychádzalo z predpokladu, že dôjde k recesii ekonomiky SR z dôvodu pandémie a prahové hodnoty nebudú stúpať. Vychádzajúc z historickej skúsenosti boli prahové hodnoty nastavené blízko tým  z roku 2022 pričom sa nepredpokladá, že tieto hodnoty budú mať zásadný negatívny efekt na podnikateľské subjekty v SR. Navrhované hodnoty boli v rámci týchto konzultácií zo strany zástupcov sektora akceptované. Pri príprave návrhu preto boli zohľadnené aj praktické skúsenosti a stanoviská subjektov, ktorých sa podmienky hodnotenia nákladovej efektívnosti priamo týkajú.

Vzhľadom na uvedené skutočnosti nie je možné vplyv na podnikateľské prostredie odvodiť priamo zo zmeny jednotlivých prahových hodnôt. Navrhovaná úprava zároveň nezavádza nové administratívne povinnosti pre držiteľov registrácie liekov ani nemení samotný mechanizmus rozhodovania o zaradení liekov do systému úhrad. Z uvedených dôvodov nie je možné samostatný vplyv navrhovanej zmeny prahových hodnôt na podnikateľské prostredie spoľahlivo kvantifikovať ani oddeliť od vplyvov ostatných podmienok hodnotenia a kategorizácie liekov.

K sociálnym vplyvom
Pri posúdení sociálnych vplyvov v 10. bode doložky vybraných vplyvov (Vybrané vplyvy materiálu) Komisia odporúča vysvetliť rozdiel medzi marginálnym vplyvom navrhovaných zmien na „dostupnosť liekov“ a na „prístup k liekom a súvisiacim zdravotným službám“.
Odôvodnenie: Predkladateľ v 10. bode doložky rozoberá, na základe čoho neidentifikoval sociálne vplyvy, a to najmä preto, že ich považuje za marginálne. Komisia nenamieta voči tomu, no nie je pre Komisiu jasné, prečo rozlišuje medzi vplyvom navrhovaných zmien „na dostupnosť liekov“ a „na prístup k liekom 
a súvisiacim zdravotným službám“. Takáto diferenciácia sociálnych vplyvov nekorešponduje so štruktúrou analýzy sociálnych vplyvov, ktorá tvorí jednu z príloh Jednotnej metodiky na posudzovanie vybraných vplyvov.
Akceptované

	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

